2
ועדת הכלכלה 
27.10.2004_
[bookmark: _GoBack]הכנסת השש-עשרה					נוסח לא מתוקן 
מושב שלישי 


 
פרוטוקול מס' 280   
מישיבת ועדת הכלכלה 
יום רביעי,  י"ב בחשוון התשס"ה, (27.10.2004) שעה 08:00





סדר היום: 	תקנות התעבורה (הוראות שעה (תיקון) התשס"ה- 2004   


נכחו:

חברי הוועדה:	שלום שמחון  - היו"ר
		
		 
מוזמנים:	נחום גבאי - מפקח על התעבורה - יו"ש - משרד התחבורה
		עו"ד עדה וייס - סגן היועץ המשפטי - משרד התחבורה
		חיים עטר - יו"ר ארגון המוניות בירושלים
		אבינועם טלבי - מנכ"ל עמותת אוטובוסים ציבוריים זעירים
		 
 
    






מנהלת הוועדה:		לאה ורון  

נרשם ע"י:		חבר המתרגמים בע"מ














תקנות התעבורה (הוראות שעה) (תיקון) התשס"ה-2004

היו"ר שלום שמחון:

	אני מתכבד לפתוח את הישיבה. נושא הישיבה היום: תקנות התעבורה (הוראות שעה (תיקון) התשס"ה-2004. 

יש פה פניה של שר התחבורה:

"בתקנות התעבורה התשס"א-2001, שפורסמו ביום 30.9.2001 ואשר תוקפן הוארך לפני כשנה עד ליום 29.9.2004.  נקבע כי על אף האמור בתקנה 84 (א) לתקנות התעבורה, בתקופה שעד ליום 29.9.2004, מותר להסיע נוסעים בשכר ברכב מסחרי אחוד ובלתי אחוד שמוגן נגד ירי, מיש"ע לישראל ובכיוון ההפוך. הסדר זה נדרש בזמנו על ידי הגורמים הביטחוניים לצורך ביצוע הסעות ביש"ע, ולאחר בירור עם הגורמים הנוגעים בדבר מבקש שר התחבורה להאריכו בשנה נוספת" 

	אנחנו קיימנו באמת את הישיבה הזאת ב- 29.9.2003. ופחות או יותר בסיכום, מה שנאמר על-ידי זה ששאלנו את משרד התחבורה, אם במשרד התחבורה מקיימים דיונים ומה שיקרה אחרי התקופה הנוכחית. ומה יקרה עם כל אותן חברות הסעה שמסיעות כרגע ביהודה ושומרון. ושאנשים השקיעו כסף, קנו מכוניות וכעת הם מתפרנסים מהסעת תלמידים. 

	מכיוון שחברת הסעות כזאת נכנסה להשקעות גדולות, משרד התחבורה לא מתכוון שבעתיד היא תסיים את תפקידה. אם נניח מחר בבוקר, יקרה מצב שהם לא יצטרכו להיות שם אולי. 

לאה ורון:

	אשר על כן החליטה הוועדה לאשר את הוראת השעה הישנה בלבד, על-מנת שבמהלכה יוכל המשרד לקבוע מדיניות. 

עדה וייס:

	מה שאני ביררתי, רוב כלי הרכב הם בבעלות המועצות האזוריות ולא אנשים פרטיים. מיעוט כלי הרכב הם בבעלות אנשים פרטיים. כך מה שיקרה אחרי שהוראת השעה תפוג, הם ישמשו להסעה. לא יהיה שכר, יש הרבה שימושים היום גם לרכב כזה ממוגן ירי באזור שלא מסיע בשכר. 

נחום גבאי:

	המצב באמת לא השתנה, להפך, אפילו החמיר. יש חסר באוטובוסים ציבוריים להסעות למיניהם. ולכן הבקשה עדיין בעינה עומדת. 

אבינועם טלבי:

	כן, יש הרבה כלי רכב שבאמת השקיעו הון במיגון שלהם. אני מדבר על רכבים לא של המועצות האזוריות, אלא של חברת ההסעה. אגב, הרכבים של המועצות האזוריות לא עושות הסעות בשכר. הם לא מגישות חשבוניות או משהו. וכל הרכבים האלה שבאמת עברו את השדרוג הזה, של רכב מוגן, שהעלויות שלו הם לפעמים כפולות ממחיר הרכב, לכן הן צריכות לראות איזה גושפנקא קבועה לביצוע הסעות לשטחים, כל זמן שהשטחים כמובן מבחינה פוליטית, בידינו.  



לאה ורון:

	למה בכלל נדרשים להסדר הזה, לכלי הרכב? אם אותם בעלי חברות ואותם בעלי כלי-רכב פרטיים השקיעו כספים במיגון של הרכבים הפרטיים שלהם, למה אותם רכבים פרטיים לא יכולים להסיע בשכר אנשים מיש"ע.

נחום גבאי:

	זה מה שאנחנו נאבקים לאפשר להם להסיע בשכר. 

עדה וייס:

	אסור להם להסיע בדרך-כלל בשכר. מכיוון שחסרים עוד מאות אוטובוסים ממוגנים.

היו"ר שלום שמחון:

	השאלה מדוע? הרי בסופו של דבר אם הרכבים האלו השקיעו, למה צריך את הוראת השעה הזו, למה לא נותנים לה מישהו קבוע. 

נחום גבאי:

	היום תקנות התעבורה מונעות מרכבים מהסוג הזה, מרכב אחוד, לגבות שכר אלא אם זה אוטובוס, שיש להם רישיון ציבורי. אנחנו מדברים על רכבים שהם לא אוטובוסים, שאין להם רשיון ציבורי. להסיע תמורה כאשר כל נוסע משלם בנפרד. 

היו"ר שאול שמחון:

	לרפורמה המתכוננת על-ידי משרד התחבורה, מה יהיה מצבם של הרכבים האלו? 

עדה וייס:

	זה לא רכב שמיועד להסיע נוסעים בשכר. לא רכב ייעודי להסעה בשכר, זה רכב מיועד לעבודות מסחריות.

לאה ורון:

	אבל הוא בכל זאת מסיע. זאת אומרת, בגלל התקנה 84(א). 

עדה וייס:

	אולי למחסור. אפשר להסיע בו נוסעים, אבל הוא לא מיועד להסעה בשכר. הוא לא בנוי לזה גם. 

לאה ורון:

	אז לא דנו באופן קבוע על התקנה, ממשיכים למצוא פתרונות עוקפים? 

עדה וייס:

	כי חסרים כלי רכב ממוגני ירי. 

נחום גבאי:

	והדבר מותנה במצב הביטחוני. אם מחר יבוא שלום, אז כנראה שהם יסיעו. או ייהפכו מסיעים קבלניים. 

אבינועם טלבי:

	מאוד מסוכן שרכבים שהם לא רכבי הסעה, מסיעים נוסעים. רכב הסעה יש לו הרבה מאוד תקנות ואיסורים וקציני בטיחות ואת כל הדברים שאתם מכירים. 

היו"ר שלום שמחון:

	יש לך נתונים בכמה רכבים מדובר? 

אבינועם טלבי:

	הרכבים הממוגנים הם בערך, בדרך-כלל נקנים ונרכשים והופכים את השדרוג בהתאם לדרישה בשטח. אני לא יודע, אני כמנכ"ל הארגון, אם אני אדע לקבל נתונים - אנחנו נתגבר את כמות הרכבים. אני לא נמצא בבעיה של חוסר. 

עדה וייס:

	אתה מפעיל אוטובוסים זעירים? 

אבינועם טלבי:

	נכון. 

עדה וייס:

	לאוטובוסים זעירים אין בעיה. הבעיה היא מה שרשום כרכב מסחרי.

אבינועם טלבי:

	אסור לו להסיע נוסעים.  

היו"ר שלום שמחון:

	חברים תודה. תקראו את התקנה: 

עדה וייס:

	"תקנות התעבורה (הוראות שעה) (תיקון) התשס"ה 2004- - תיקון תקנה 2. 
בתקנה 2 לתקנות התעבורה (הוראת שעה), התשס"ב 2001-, במקום "לשנתיים מיום פרסומן" יבוא: "לארבע שנים מיום פרסומן". 


היו"ר שלום שמחון:

	הערות. 

אבינועם טלבי:

	אבל מה המשמעות להארכת התקנה לעוד שנה? 

היו"ר שלום שמחון:

	אנחנו בפעם הקודמת נתנו לשנה, למה עכשיו כבר לשנתיים?

עדה וייס:

	התקנה המקורית היתה לשנתיים. התיקון בשנה שעברה קבע לשלוש שנים, תיקון הנוסח פשוט שנאמר במקום: "שנתיים" יבוא: "שלוש שנים". והיום אנחנו מבקשים לתקן "ארבע שנים". זה מיום כניסתה לתוקף מתשס"ב. 

היו"ר שלום שמחון:

	זאת אומרת, בשנה הבאה תצטרכו לבוא עוד פעם?

עדה וייס:

	בשנה הבאה צריך לבוא עוד פעם, אם יהיה צורך בדבר. 

אבינועם טלבי:

	אם יבואו משרד התחבורה  או במועצות האזוריות, יגידו איפה יש חוסר, אנחנו נשלים את זה. אין בעיה, אנחנו עושים עבודה היום, אין עודף עבודה.  

נחום גבאי:

	מה אם אלה שבינתיים מיגנו? 

אבינועם טלבי:

	הפרטיים?

נחום גבאי:

	כן. 

אבינועם טלבי:

	בגלל שהם קנו אז הם צריכים.  

היו"ר שלום שמחון:

	הנקודה ברורה. אם אין הערות, אז אני רוצה להצביע על התקנה. 


הצבעה
                                               מי בעד -יש בעד. 
                                               מי נגד - אין
                                               מי נמנע - אין.

היו"ר שלום שמחון:

אנחנו אישרנו את התקנה בנוסחה, כפי שהוקראה כאן כרגע ל"ארבע שנים מיום פרסומה" תקנות התעבורה.

	תודה רבה. הישיבה נעולה. 

הישיבה ננעלה בשעה 08:15 

	

	




